text: Hurtige indbrud - hurtigt anholdt og fængslet  
  05 marts 2011 kl. 10.32
  To indbrudstyve blev i nat anholdt efter en række indbrud i Vejle-området.
  To indbrudstyve er lørdag blevet varetægtsfængslede i 14 dage efter to indbrud i nat. 
  Tyvene var effektive og nåede at bryde ind i to huse på under en halv time på en vej i Bredballe. 
  Til gengæld var de ikke så hurtige til at komme væk. For naboer alarmerede politiet, der hurtigt anholdt tyvene på selvsamme vej. 
  Der er tale om to mænd af serbisk oprindelse.
  